pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบก เตือนประชาชนอย่าหลงเชื่อทำใบขับขี่ปลอมทางออนไลน์และอย่าโอนเงินโดยเด็ดขาด ย้ำต้องดำเนินการด้วยตนเองทุกขั้นตอนที่สำนักงานขนส่งเท่านั้น
วันเสาร์ที่ 14 มกราคม 2566
กรมการขนส่งทางบก เตือนประชาชนอย่าหลงเชื่อทําใบขับขี่ปลอมทางออนไลน์และอย่าโอนเงินโดยเด็ดขาด ย้ําต้องดําเนินการด้วยตนเองทุกขั้นตอนที่สํานักงานขนส่งเท่านั้น
...
กรมการขนส่งทางบก เตือนประชาชนอย่าหลงเชื่อทําใบขับขี่ปลอมทางออนไลน์และอย่าโอนเงินโดยเด็ดขาด ย้ําต้องดําเนินการด้วยตนเองทุกขั้นตอนที่สํานักงานขนส่งเท่านั้น แนะอย่าโพสต์ภาพใบขับขี่ส่วนบุคคลลงสื่อออนไลน์ เสี่ยงถูกมิจฉาชีพนํารูปไปแอบอ้าง หากพบการปลอมแปลงใบขับขี่ดําเนินการลงโทษผู้ฝ่าฝืนขั้นสูงสุด
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ในปัจจุบันมีกลุ่มมิจฉาชีพแอบอ้างว่าสามารถรับจัดทําหรือต่ออายุใบขับขี่รถยนต์บนแพลตฟอร์มออนไลน์ต่างๆ โดยเฉพาะบนเพจเฟซบุ๊กซึ่งมีประชาชนถูกหลอกเป็นจํานวนมาก โดยพฤติกรรมของกลุ่มมิจฉาชีพจะนํารูปคนไทยและชาวต่างชาติที่สอบใบขับขี่ผ่านกับ กรมการขนส่งทางบก (ขบ.) มาลงแอบอ้าง เช่น ผู้ใช้ชื่อเพจเฟซบุ๊กว่า “ทอน ทอน” ได้โพสต์ลงใน เพจเฟซบุ๊ก Phuket New Era Expats และกลุ่มไลน์ official “รับทําใบขับขี่ด่วน” ซึ่งโฆษณาว่าสามารถออกใบขับขี่หรือต่ออายุใบขับขี่โดยไม่ต้องเดินทางไปที่สํานักงานขนส่ง หรือใช้คําว่า “รับทําใบขับขี่ไม่ต้องสอบ ไม่ต้องอบรม รอรับได้เลย” และมีการเรียกเก็บค่าใช้จ่ายในการดําเนินการอยู่ที่ประมาณ 1,000 - 6,000 บาท เมื่อผู้เสียหายโอนเงินไปแล้วมักเงียบหาย ไม่สามารถตามคืนได้ หรือจะได้รับใบขับขี่ปลอม นอกจากนั้นยังมีกลุ่มมิจฉาชีพนําตราสัญลักษณ์ ขบ. ไปแอบอ้างในเพจเฟซบุ๊ก ซึ่งการกระทําดังกล่าวเป็นการหลอกลวงนําเข้าสู่ระบบคอมพิวเตอร์ซึ่งข้อมูลปลอมตามมาตรา 14 แห่งพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2560 และยังเป็นความผิดตามมาตรา 6 และมาตรา 7 แห่งพระราชบัญญัติเครื่องหมายราชการพุทธศักราช 2482 ขบ. ขอเตือนว่าอย่าหลงเชื่อเด็ดขาด และย้ําว่าการขอรับใบอนุญาตขับรถทุกชนิดมีมาตรฐานเดียวกันทั่วประเทศ คือผู้ขอรับใบอนุญาตขับรถต้องดําเนินการด้วยตนเองทุกขั้นตอนที่สํานักงานขนส่ง ตั้งแต่การตรวจสอบเอกสาร การทดสอบสมรรถภาพของร่างกาย การอบรม การทดสอบข้อเขียน การทดสอบขับรถ และการถ่ายรูปเพื่อออกใบอนุญาตขับรถ ซึ่งอัตราค่าธรรมเนียมตามกฎหมายกําหนด (รวมค่าคําขอ) ในการขอรับใบอนุญาตขับรถยนต์ส่วนบุคคลชั่วคราว 205 บาท อัตราค่าธรรมเนียมในการต่ออายุใบอนุญาตขับรถยนต์ส่วนบุคคล 505 บาทอัตราค่าธรรมเนียมในการขอรับใบอนุญาตขับรถจักรยานยนต์ชั่วคราว 105 บาทและอัตราค่าธรรมเนียมในการต่อใบอนุญาตขับรถจักรยานยนต์ส่วนบุคคล 255 บาท สําหรับผู้ที่ต้องการขอใหม่หรือการต่ออายุใบอนุญาตขับรถสามารถจองคิวล่วงหน้าผ่านแอปพลิเคชัน DLT Smart Queue ซึ่งสามารถเลือกสํานักงานขนส่ง วันที่ และเวลาที่สะดวกได้ด้วยตนเอง
รองอธิบดีกรมการขนส่งทางบก กล่าวต่อไปว่า ขบ. ขอแนะนําผู้ที่ดําเนินการทดสอบใบขับขี่ผ่านกับ ขบ. แล้ว อย่าลงรูปส่วนตัวพร้อมใบขับขี่ลงสื่อออนไลน์ เพราะมีข้อมูลส่วนบุคคลและเสี่ยงต่อการถูกนําไปแอบอ้างได้ ทั้งนี้ ใบขับขี่รถยนต์ ถือเป็นเอกสารของทางราชการ ขบ. เตือนผู้ที่ปลอมใบขับขี่รถทุกประเภท มีความผิดตามประมวลกฎหมายอาญาซึ่งความผิดฐานปลอมเอกสารทางราชการหรือใช้เอกสารราชการปลอมมีโทษถึงขั้นจําคุกตั้งแต่ 6 เดือน - 5 ปี ปรับตั้งแต่ 10,000 - 100,000 บาท หรือทั้งจําทั้งปรับ สําหรับผู้ที่พบเห็นกลุ่มมิจฉาชีพสามารถแจ้งเบาะแสมายัง ขบ. ได้โดยตรง หรือโทรสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงปรับปรุงผิวทางถนนพหลโยธิน สายตำบลแม่กา - พะเยา จังหวัดพะเยา แล้วเสร็จ
วันศุกร์ที่ 13 มกราคม 2566
กรมทางหลวงปรับปรุงผิวทางถนนพหลโยธิน สายตําบลแม่กา - พะเยา จังหวัดพะเยา แล้วเสร็จ
ยกระดับความปลอดภัย พร้อมเชื่อม AEC
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ได้ดําเนินโครงการบูรณะโครงข่ายทางหลวงเชื่อมโยงระหว่างภาคบนทางหลวงหมายเลข 1 (ถนนพหลโยธิน) สายตําบลแม่กา - พะเยา จังหวัดพะเยา (เป็นตอน ๆ) แล้วเสร็จ ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการพัฒนาด้านคมนาคมและระบบโลจิสติกส์ และการเพิ่มประสิทธิภาพการให้บริการของทางหลวงสายหลัก ซึ่งมีเป้าหมายสอดคล้องกับแผนพัฒนาเศรษฐกิจและสังคมแห่งชาติฉบับที่ 12 (พ.ศ. 2560 - 2564) ด้านการพัฒนาโครงสร้างพื้นฐานและระบบโลจิสติกส์ แผนยุทธศาสตร์การพัฒนาโครงสร้างพื้นฐานด้านการคมนาคมขนส่งของไทย (พ.ศ. 2558 - 2565) และแผนยุทธศาสตร์กระทรวงคมนาคม ในการเพิ่มขีดความสามารถการเชื่อมโยงโครงข่ายทางหลวงกับประเทศเพื่อนบ้าน ซึ่งเป็นเป้าหมายการบริหารงานโดยมุ่งสัมฤทธิ์ผลและประโยชน์สุขของประชาชนเป็นหลัก ซึ่งโครงการดังกล่าวมีวัตถุประสงค์หลักเพื่อยกระดับการให้บริการ (Serviceability) ความปลอดภัย (Safety) และเพิ่มความคล่องตัวในการเดินทาง (Mobility) เพื่อให้ทางหลวงสามารถรองรับปริมาณการจราจรที่มีแนวโน้มสูงขึ้นได้ ตลอดจนเพื่อให้ประชาชนได้รับความสะดวก ปลอดภัยในการใช้เส้นทาง โดยพื้นที่ดําเนินการอยู่ในอําเภองาว จังหวัดลําปาง - อําเภอเมือง และอําเภอแม่ใจ จังหวัดพะเยา - อําเภอพาน จังหวัดเชียงราย เป็นการบูรณะทางหลวงหมายเลข 1 สายตําบลแม่กา - พะเยา ระหว่าง กม. ที่ 814+000 - กม.881+325 (เป็นตอน ๆ)มีระยะทางประมาณ 27.88 กิโลเมตร วงเงินงบประมาณ 699.54 ล้านบาท ตามมาตรฐานทางชั้นพิเศษขนาด 4 ช่องจราจร (ไป - กลับ ข้างละ 2 ช่องจราจร) ช่องจราจรกว้างช่องละ 3.50 เมตร ไหล่ทางกว้าง2.50 เมตร ให้มีผิวทางและไหล่ทางเป็นแอสฟัลต์คอนกรีตหนา 15 เซนติเมตร พร้อมติดตั้งสิ่งอํานวยความปลอดภัย ซึ่งประโยชน์ที่จะได้รับจากการดําเนินโครงการจะช่วยยกระดับการให้บริการทางหลวง สนับสนุนการพัฒนาประเทศทางด้านเศรษฐกิจ การท่องเที่ยว การค้าขาย และการคมนาคมขนส่งระหว่างภูมิภาคและประเทศเพื่อนบ้านในกลุ่มประชาคมเศรษฐกิจอาเซียน (ASEAN Economic Community: AEC)
ทั้งนี้ ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง สามารถสอบถามเส้นทางการเดินทางได้ที่ สายด่วน กรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รสอ.รก.รปอ.ณัฏฐิญา เข้าร่วมการประชุมสัมมนาการมอบนโยบายและแนวทางจัดทำงบประมาณรายจ่ายประจำปีงบประมาณ พ.ศ. 2567
วันศุกร์ที่ 13 มกราคม 2566
13/01/2566
รสอ.รก.รปอ.ณัฏฐิญา เข้าร่วมการประชุมสัมมนาการมอบนโยบายและแนวทางจัดทํางบประมาณรายจ่ายประจําปีงบประมาณ พ.ศ. 2567
รสอ.รก.รปอ.ณัฏฐิญา เข้าร่วมการประชุมสัมมนาการมอบนโยบายและแนวทางจัดทํางบประมาณรายจ่ายประจําปีงบประมาณ พ.ศ. 2567
เมื่อวันที่ 12 มกราคม 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นผู้แทนกระทรวงอุตสาหกรรม เข้าร่วมการประชุมสัมมนาการมอบนโยบายและแนวทางจัดทํางบประมาณรายจ่ายประจําปีงบประมาณ พ.ศ. 2567 โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุม ณ ห้องรอยัล จูบิลี่ ศูนย์การประชุมและนิทรรศการ อิมแพค เมืองทองธานี
โดยแนวทางการจัดทํางบประมาณในปี 2567 ให้ดําเนินการตาม 6 แนวทาง ได้แก่ 1. น้อมนําแนวทางพระราชดําริ และ “หลักปรัชญาของเศรษฐกิจพอเพียง” 2. ให้ความสําคัญกับการดําเนินการเพื่อยกระดับศักยภาพประเทศในทุกมิติ 3.บริหารรายจ่ายประจําอย่างประหยัด คุ้มค่า มีประสิทธิภาพ สอดคล้องกับความจําเป็นในสถานการณ์ปัจจุบัน 4. ประเมินผลสําเร็จของการดําเนินงาน 5. ส่งเสริมการกระจายอํานาจให้แก่องค์กรปกครองส่วนท้องถิ่น และ 6. จัดทํางบประมาณให้ครอบคลุมทุกแหล่งเงิน และสอดคล้องกับยุทธศาสตร์ทั้ง 6 ด้าน คือ 1. ยุทธศาสตร์ด้านความมั่นคง 2. ยุทธศาสตร์ด้านการสร้างความสามารถในการแข่งขัน 3. ยุทธศาสตร์ด้านการพัฒนาและเสริมสร้างศักยภาพทรัพยากรมนุษย์ 4.ยุทธศาสตร์ด้านการสร้างโอกาสและความเสมอภาคทางสังคม 5. ยุทธศาสตร์ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม และ 6. ยุทธศาสตร์ด้านการปรับสมดุลและพัฒนาระบบบริหารจัดการภาครัฐ
การประชุมดังกล่าว มีนายศุภกิจ บุญศิริ รองอธิบดีกรมโรงงานอุตสาหกรรม นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม นายนรุณ สุขสมาน รองเลขาธิการคณะกรรมการอ้อยและน้ําตาลทราย และผู้บริหารหน่วยงานภายใต้กระทรวงอุตสาหกรรม เข้าร่วมด้วย
รัฐบาลไทย-ข่าวทำเนียบรัฐบาล-ปลัดฯ ณัฐพล สั่งการให้อุตสาหกรรมจังหวัด เร่งช่วยเหลือซ่อมแซมเครื่องจักรโรงงานสกัดน้ำมันปาล์มภาคใต้ ให้พร้อมเดินเครื่องสกัดน้ำมันปาล์มเต็มสูบภายในวันจันทร์นี้
วันศุกร์ที่ 13 มกราคม 2566
13/01/2566
ปลัดฯ ณัฐพล สั่งการให้อุตสาหกรรมจังหวัด เร่งช่วยเหลือซ่อมแซมเครื่องจักรโรงงานสกัดน้ํามันปาล์มภาคใต้ ให้พร้อมเดินเครื่องสกัดน้ํามันปาล์มเต็มสูบภายในวันจันทร์นี้
ปลัดฯ ณัฐพล สั่งการให้อุตสาหกรรมจังหวัด เร่งช่วยเหลือซ่อมแซมเครื่องจักรโรงงานสกัดน้ํามันปาล์มภาคใต้ ให้พร้อมเดินเครื่องสกัดน้ํามันปาล์มเต็มสูบภายในวันจันทร์นี้
วันนี้ (13 มกราคม 2566) เวลา 16.45 น. ดร.ณัฐพล รังสิตพล ปลัดกระทรวงอุตสาหกรรม พร้อมด้วย นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม อุตสาหกรรมจังหวัดชุมพร สุราษฎร์ธานี นครศรีธรรมราช กระบี่ และตรัง เข้าร่วมประชุมเป็นการด่วน ผ่านระบบ Zoom Meeting เพื่อสรุปประเด็นปัญหาและหาแนวทางแก้ไข จากกรณีการนําเสนอภาพข่าวปาล์มน้ํามันล้นโรงงานสกัดน้ํามันปาล์ม และลานเทหลายรายหยุดรับซื้อผลผลิตชั่วคราว ทําให้ผลผลิตตกค้างหน้าโรงงานเป็นจํานวนมาก
ทั้งนี้ ปลัดฯ ได้สั่งการให้อุตสาหกรรมจังหวัดที่เกี่ยวข้อง เร่งดําเนินการเข้าสํารวจโรงงานสกัดน้ํามันปาล์มเพื่อหาสาเหตุของปัญหาในกระบวนการผลิตและเครื่องจักรชํารุดเสียหาย พร้อมเร่งให้ความช่วยเหลือโรงงานที่มีปัญหาในด้านการบํารุงรักษาเครื่องจักร โดยหากพบว่าเครื่องจักรชํารุดหรือทํางานได้ไม่เต็มกําลังการผลิต ขอให้เข้าดําเนินการช่วยเหลือซ่อมแซมเครื่องจักรเป็นการด่วน เพื่อให้สามารถกลับมาดําเนินการผลิตได้เต็มกําลัง ภายในวันจันทร์ที่ 16 มกราคมนี้ อย่างไรก็ตาม หากพบโรงงานที่ไม่สามารถดําเนินการแก้ไขปัญหาได้ ให้รายงานสาเหตุอย่างละเอียด พร้อมทั้งผลการสํารวจโรงงานสกัดน้ํามันปาล์มทุกโรงงานในพื้นที่ความรับผิดชอบ เพื่อเร่งแก้ไขปัญหาและกําหนดแนวทางการดําเนินการโดยด่วนต่อไป
รัฐบาลไทย-ข่าวทำเนียบรัฐบาล-PM meets with Special Envoy of the Government of Japan for National Reconciliation in Myanmar
วันศุกร์ที่ 13 มกราคม 2566
13/01/2566
PM meets with Special Envoy of the Government of Japan for National Reconciliation in Myanmar
PM meets with Special Envoy of the Government of Japan for National Reconciliation in Myanmar
January 13, 2023, at 1300hrs, at the Purple Room, Thai Khu Fah Building, Government House, Mr. SASAKAWA Yohei, Special Envoy of the Government of Japan for National Reconciliation in Myanmar and chairman of The Nippon Foundation, paid a courtesy call on Prime Minister and Defense Minister Gen. Prayut Chan-o-cha on occasion of his visit to Thailand. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister and Mr. Sasakawa constructively exchanged view on the Myanmar situation, and agreed on the non-violence. Both parties also came to terms to support peaceful resolution for peace and reconciliation.
รัฐบาลไทย-ข่าวทำเนียบรัฐบาล-นายกรัฐมนตรีหารือนายซะซะคะวะ โยเฮผู้แทนพิเศษของรัฐบาลญี่ปุ่นด้านการปรองดองแห่งชาติในเมียนมาในโอกาสเยือนไทย
วันศุกร์ที่ 13 มกราคม 2566
13/01/2566
นายกรัฐมนตรีหารือนายซะซะคะวะ โยเฮผู้แทนพิเศษของรัฐบาลญี่ปุ่นด้านการปรองดองแห่งชาติในเมียนมาในโอกาสเยือนไทย
นายกรัฐมนตรีหารือนายซะซะคะวะ โยเฮผู้แทนพิเศษของรัฐบาลญี่ปุ่นด้านการปรองดองแห่งชาติในเมียนมาในโอกาสเยือนไทย
วันนี้ (13 มกราคม 2566) เวลา 13.00 น. ณ ห้องสีม่วง ตึกไทยคู่ฟ้า ทําเนียบรัฐบาล นายซะซะคะวะ โยเฮ (Mr. SASAKAWA Yohei) ผู้แทนพิเศษของรัฐบาลญี่ปุ่นด้านการปรองดองแห่งชาติในเมียนมา และประธาน Nippon Foundation เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเยือนไทย ภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า
นายกรัฐมนตรีและนายซะซะคะวะได้หารือแลกเปลี่ยนความคิดเห็นต่อสถานการณ์ในเมียนมาอย่างสร้างสรรค์ โดยทั้งสองฝ่ายต่างไม่เห็นด้วยกับความรุนแรง และเห็นพ้องที่จะสนับสนุนการแก้ไขปัญหาโดยสันติวิธี เพื่อความสันติสุข ปรองดอง
รัฐบาลไทย-ข่าวทำเนียบรัฐบาล-“ธนกร” เปิดงานวันเด็กกรมประชาสัมพันธ์ เน้นย้ำ “นายกฯ” ให้ความสำคัญกับเด็กและเยาวชนมาโดยตลอด พร้อมเป็นกำลังใจและผลักดันในทุกมิติ
วันเสาร์ที่ 14 มกราคม 2566
14/01/2566
“ธนกร” เปิดงานวันเด็กกรมประชาสัมพันธ์ เน้นย้ํา “นายกฯ” ให้ความสําคัญกับเด็กและเยาวชนมาโดยตลอด พร้อมเป็นกําลังใจและผลักดันในทุกมิติ
“ธนกร” เปิดงานวันเด็กกรมประชาสัมพันธ์ เน้นย้ํา “นายกฯ” ให้ความสําคัญกับเด็กและเยาวชนมาโดยตลอด พร้อมเป็นกําลังใจและผลักดันในทุกมิติ
วันนี้ (14 มกราคม 2566) นายธนกร วังบุญคงชนะ รัฐมนตรีประจําสํานักนายกรัฐมนตรี เป็นประธานในพิธีเปิดงานวันเด็กแห่งชาติ ประจําปี 2566 ของกรมประชาสัมพันธ์ ณ บริเวณกรมประชาสัมพันธ์ ซอยอารีย์สัมพันธ์ กรุงเทพมหานคร โดยมี พลโท สรรเสริญ แก้วกําเนิด อธิบดีกรมประชาสัมพันธ์ และคณะผู้บริหารให้การต้อนรับ นอกจากนี้ ภายในงานยังมีเด็กและเยาวชนตลอดจนผู้ปกครองเข้าร่วมด้วย
นายธนกร กล่าวว่า ตนรู้สึกยินดีที่ได้มาร่วมงานวันเด็กซึ่งเป็นกิจกรรมที่เปิดพื้นที่ให้กับเด็กและเยาวชนอีกทั้งยังส่งเสริมและสนับสนุนการพัฒนาทักษะและศักยภาพของเด็กไทยให้เติบโตไปเป็นบุคลากรคุณภาพ เพื่อขับเคลื่อนประเทศชาติบ้านเมือง
นอกจากนี้ นายธนกรยังกล่าวถึงคําขวัญวันเด็ก “รู้หน้าที่ มีวินัย ใฝ่ความดี” ที่เป็นคําขวัญที่นายกรัฐมนตรีมอบให้เด็ก ๆ และเยาวชนในปีนี้ “ท่านนายกฯ ให้ความสําคัญกับเด็กและเยาวชนมาตลอด และขอให้ทุกฝ่ายเป็นกําลังใจพร้อมผลักดันเด็กและเยาวชนไทยในทุกมิติ”
“ผมหวังว่า เด็ก ๆ ทุกคนจะรู้หน้าที่ มีวินัยและปฏิบัติตนอยู่ในคุณธรรมความดี เพื่อเป็นอนาคตของชาติ และผมพร้อมเป็นกําลังใจสําคัญให้เด็กและเยาวชน เพราะทุกคนรู้ว่า ทุกคนเป็นความสดใส ทุกคนเป็นอนาคตของชาติ และทุกคนเป็นคนสําคัญของสังคม เพราะอนาคตของชาติ ขับเคลื่อนด้วย เด็กไทย” นายธนกร กล่าวทิ้งท้าย
รัฐบาลไทย-ข่าวทำเนียบรัฐบาล-​ปลัดเกษตรฯ ตรวจเยี่ยมการดำเนินงานพิพิธภัณฑ์เกษตรเฉลิมพระเกียรติฯ
วันศุกร์ที่ 13 มกราคม 2566
​ปลัดเกษตรฯ ตรวจเยี่ยมการดําเนินงานพิพิธภัณฑ์เกษตรเฉลิมพระเกียรติฯ
​ปลัดเกษตรฯ ตรวจเยี่ยมการดําเนินงานพิพิธภัณฑ์เกษตรเฉลิมพระเกียรติฯ หนุนต่อยอดองค์ความรู้ที่เป็นประโยชน์ต่อเกษตรกรสู่การปฏิบัติอย่างเป็นรูปธรรม พร้อมนําร่องในจังหวัดลพบุรีเป็นแห่งแรก
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังตรวจเยี่ยมการดําเนินงานสํานักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) (พกฉ.) ณ ห้องประชุมตามรอยพ่อ ชั้น 3 อาคารสํานักงานพิพิธภัณฑ์เกษตรฯ อําเภอคลองหลวง จังหวัดปทุมธานี ว่า "สํานักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) หรือ พกฉ. เป็นพิพิธภัณฑ์ที่จัดแสดงเกี่ยวกับพระเกียรติคุณและพระอัจฉริยภาพของพระมหากษัตริย์ และพระบรมวงศานุวงศ์ ด้านการเกษตร ถ่ายทอดองค์ความรู้ ภูมิปัญญา นวัตกรรมเกษตรเศรษฐกิจพอเพียง ในรูปแบบพิพิธภัณฑ์มีชีวิต โดยได้จัดแสดงนิทรรศการในรูปแบบที่ทันสมัยในอาคาร ถ่ายทอดองค์ความรูปในรูปแบบออนไลน์ รวมทั้งการจัดแสดงฐานการเรียนรู้ต้นแบบ ที่สามารถเรียนรู้และนําไปปฏิบัติได้จริง เพื่อสร้างแรงบันดาลใจ จุดประกายความคิดแก่ผู้ที่เข้ามาชมพิพิธภัณฑ์ และสามารถนําไปประยุกต์ใช้ในวิถีชีวิตได้อย่างยั่งยืน ดังนั้น จึงต้องการให้ พกฉ. นําองค์ความรู้ด้านการเกษตรที่จะเป็นประโยชน์ต่อเกษตรกรไปเผยแพร่และต่อยอดสู่การปฏิบัติให้เป็นรูปธรรม โดยนําร่องในพื้นที่จังหวัดลพบุรีเป็นแห่งแรกเร็ว ๆ นี้ด้วย"
สําหรับปัญหาและอุปสรรคในการดําเนินงาน อันเป็นผลมาจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบต่อจํานวนผู้เข้าชมพิพิธภัณฑ์เกษตรฯ รวมถึงโครงการอื่น ๆ ทั้งนี้ พกฉ. ได้เพิ่มรูปแบบการเข้าชมและการเข้าร่วมกิจกรรมเป็นรูปแบบ Online ผ่านช่องทางสื่อโซเชียลมีเดียต่าง ๆ ของ พกฉ. เช่น Facebook/Application Line/Instragram/Tiktok และพิพิธภัณฑ์เสมือนจริง เป็นต้น ขณะเดียวกัน ผลการดําเนินงานในปีงบประมาณ พ.ศ. 2565 มีจํานวนผู้เข้าชมพิพิธภัณฑ์เกษตรฯ รวม 326,618 ราย แบ่งเป็น Onsite 181,184 ราย และ Online 145,434 ราย และในปีงบประมาณ พ.ศ. 2566 ณ เดือนธันวาคม 2565 มีจํานวนผู้เข้าชมพิพิธภัณฑ์เกษตรฯ รวม 374,203 ราย แบ่งเป็น Onsite 105,750 ราย และ Online 268,453 ราย
สุดท้ายนี้ พิพิธภัณฑ์เกษตรฯ เชิญชวนน้อง ๆ เที่ยวงานวันเด็กแห่งชาติ “เมล็ดพันธุ์ของพระราชา” ในวันเสาร์ที่ 14 มกราคม 2566 ตั้งแต่เวลา 08.00 – 15.00 น. ณ พิพิธภัณฑ์การเกษตรเฉลิมพระเกียรติฯ ตรงข้ามโรงพยาบาลการุญเวช (นวนคร) ริมถนนพหลโยธิน จ.ปทุมธานี สอบถามรายละเอียด โทร 0-2529-2212-13 087-359-7171 , 094-649-2333 คลิก www.wisdomking.or.th หรือทาง InstagramID: wisdomkingmuseum
รัฐบาลไทย-ข่าวทำเนียบรัฐบาล-“สาธิต” เปิดเวทีเสริมศักยภาพ “อสม. ระยอง” ยกระดับเป็นหมอประจำบ้าน ย้ำเร่งเชิญชวนประชาชน ฉีดวัคซีนให้ครบ 4 เข็ม รับฤดูกาลท่องเที่ยวทะเลภาคตะวันออก
วันเสาร์ที่ 14 มกราคม 2566
“สาธิต” เปิดเวทีเสริมศักยภาพ “อสม. ระยอง” ยกระดับเป็นหมอประจําบ้าน ย้ําเร่งเชิญชวนประชาชน ฉีดวัคซีนให้ครบ 4 เข็ม รับฤดูกาลท่องเที่ยวทะเลภาคตะวันออก
รัฐมนตรีช่วยว่าการกระทรวงสาธารณสุข เปิดประชุมพัฒนาศักยภาพ อสม. ในการเฝ้าระวัง ป้องกัน และควบคุมโรคโควิด 19 ในชุมชน จ.ระยอง ฟื้นฟูความรู้และยกระดับเป็น อสม.หมอประจําบ้าน ตั้งเป้าอบรมให้ครบทุกอําเภอ
พร้อมย้ําให้เร่งเชิญชวนประชาชนฉีดวัคซีนให้ครบ 4 เข็ม เพื่อเสริมภูมิคุ้มกัน รับฤดูกาลท่องเที่ยวหมู่เกาะและทะเลภาคตะวันออก
วันนี้ (14 มกราคม 2566) ที่ห้องประชุมโรงเรียนมัธยมตากสินระยอง อ.เมืองระยอง จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดการประชุมแลกเปลี่ยนเรียนรู้และพัฒนาศักยภาพ อสม.ในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน จังหวัดระยอง ปี 2566 โดยมี นายแพทย์ประดิษฐ์ ปฐวีศรีสุธา รองนายแพทย์สาธารณสุขจังหวัดระยอง ผู้อํานวยการโรงพยาบาล สาธารณสุขอําเภอ เจ้าหน้าที่สาธารณสุข องค์กรปกครองส่วนท้องถิ่น และ อสม. อําเภอเมืองระยอง เข้าร่วมกว่า 1,200 คน ตั้งเป้าจัดอบรมให้ครบทั้ง 8 อําเภอ รวม 5,000 คน มุ่งยกระดับสู่การเป็นหมอประจําบ้าน ภายในปีนี้
ดร.สาธิต กล่าวว่า กระทรวงสาธารณสุขมีนโยบายให้คนไทยทุกคนมีหมอประจําตัว 3 คน ซึ่ง อสม.จะเป็นหมอประจําบ้าน ที่เป็นกลไกสําคัญเชื่อมต่อการทํางานกับหมอสาธารณสุข และหมอครอบครัว โดยจังหวัดระยองมี อสม. 10,427 คน เป็นผู้นําในการดูแลและเฝ้าระวังสุขภาพในชุมชน ตามคํากล่าว “แก้ข่าวร้าย กระจายข่าวดีชี้บริการ ประสานงานสาธารณสุข บําบัดทุกข์ประชาชน ทําตนเป็นตัวอย่างที่ดี” การให้ความรู้ด้านวิชาการ เพิ่มพูนทักษะการปฏิบัติงานอย่างสม่ําเสมอ จึงเป็นสิ่งจําเป็นที่จะช่วยให้ อสม.สามารถจัดการปัญหาสุขภาพของประชาชน ร่วมกับทีมหมอครอบครัวและเครือข่ายสุขภาพได้อย่างมีประสิทธิภาพ
ดร.สาธิต กล่าวต่อว่า แม้สถานการณ์การระบาดของโรคโควิด 19 จะคลี่คลายลง แต่การฉีดวัคซีนเข็มกระตุ้นยังคงเป็นสิ่งสําคัญ เพราะจะช่วยลดการป่วยหนักและการเสียชีวิตได้ ซึ่งผู้เสียชีวิตส่วนใหญ่ของจังหวัดระยอง
ยังคงเป็นผู้สูงอายุ ไม่มีประวัติการฉีดวัคซีนและมีประวัติการป่วยโรคเรื้อรัง 7 โรค ประกอบกับ ปี 2566 มีการเปิดฤดูกาลท่องเที่ยวหมู่เกาะและทะเลภาคตะวันออก คาดว่าจะมีนักท่องเที่ยวหลั่งไหลเข้ามาจํานวนมาก จึงขอให้ อสม.เร่งกระตุ้นเชิญชวนประชาชนเสริมภูมิคุ้มกันโรคโควิด 19 ให้มากยิ่งขึ้น โดยเฉพาะการฉีดวัคซีนให้ครบ 4 เข็ม
ซึ่งขณะนี้ยังมีการฉีดไม่ถึง 10% หรือ มีเพียง 90,136 ราย เท่านั้นที่ฉีดวัคซีนครบ จากกลุ่มเป้าหมายทั้งหมด 932,307 ราย
****************************** 14 มกราคม 2566
รัฐบาลไทย-ข่าวทำเนียบรัฐบาล-รัฐบาลส่งเสริม “อีสปอร์ต” จัดแข่งที่ทำเนียบรัฐบาล ไปรษณีย์ไทยเปิดตัวแสตมป์ที่ระลึกด้วย
วันเสาร์ที่ 14 มกราคม 2566
14/01/2566
รัฐบาลส่งเสริม “อีสปอร์ต” จัดแข่งที่ทําเนียบรัฐบาล ไปรษณีย์ไทยเปิดตัวแสตมป์ที่ระลึกด้วย
รัฐบาลส่งเสริม “อีสปอร์ต” จัดแข่งที่ทําเนียบรัฐบาล ไปรษณีย์ไทยเปิดตัวแสตมป์ที่ระลึกด้วย
วันที่ 14 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญกับกีฬา “อีสปอร์ต” เพราะเป็นกีฬาที่นอกจากจะให้ความเพลิดเพลินแล้ว ยังเป็นการนําเทคโนโลยีมาประยุกต์ใช้เพื่อสร้างมูลค่าทางเศรษฐกิจ สร้างรายได้ทั้งในประเทศและต่างประเทศอย่างมาก โดยในวันเด็กแห่งชาติปีนี้ สํานักงานส่งเสริมเศรษฐกิจดิจิทัล หรือ ดีป้า ได้จัดการแข่งขันกีฬาอีสปอร์ต ในชื่อ NATIONAL CHILDREN’S ESPORTS DAY ดวลมันส์..วันเด็ก ชิงทุนการศึกษาและถ้วยรางวัลจาก พลเอก ประยุทธ์ จันทร์โอชา นายกรัฐมนตรี ณ ตึกสันติไมตรี ทําเนียบรัฐบาล มีวัตถุประสงค์เพื่อส่งเสริมให้เกิดการประยุกต์ใช้ดิจิทัลคอนเทนต์อย่างสร้างสรรค์ สร้างแรงบันดาลใจในการเลือกอาชีพใหม่แก่เด็กและเยาวชนผ่าน ‘เกม’ ไม่ว่าจะเป็นเกมเมอร์ นักกีฬาอีสปอร์ต นักพากย์เกม และอาชีพอื่น ๆ ในแวดวง
มากไปกว่านั้น ในส่วนของบริษัทไปรษณีย์ไทย ได้เปิดตัวแสตมป์ที่ระลึกวันเด็กแห่งชาติ 2566 ชุด “อีสปอร์ต” ที่สะท้อนมุมมองเด็กรุ่นใหม่ แสตมป์ชุดนี้เป็นภาพต่อเนื่องกัน 2 ดวง ประกอบด้วยภาพวาดคฑา ดาบ และคาแรคเตอร์ตัวละคร ซึ่งได้แรงบันดาลใจมาจากเกมออนไลน์ต่าง ๆ มีความพิเศษ คือ ใช้เทคนิคพิมพ์สีพิเศษที่เรืองแสงได้ภายใต้แสงแบล็กไลต์ วางจําหน่ายวันที่ 14 มกราคม 2566 ณ ไปรษณีย์ทั่วประเทศ และทางออนไลน์ผ่านแอปพลิเคชันหรือเว็บไซต์ www.thailandpostmart.com ราคาชุดละ 10 บาท (1 ชุดมี 2 ดวง) ซองวันแรกจําหน่าย 21 บาท ทั้งนี้ สอบถามเพิ่มเติมได้ที่ไปรษณีย์ทุกสาขา โทร.1545 หรือ 025735480 025735463
“ปัจจุบัน กีฬาอีสปอร์ตได้รับความสนใจและเป็นที่ชื่นชอบของคนไทย มีการแข่งขันอย่างแพร่หลายทั้งในและต่างประเทศ ซึ่งรัฐบาลได้รับรองให้การแข่งขันอีสปอร์ตเป็นกีฬาที่ใช้แข่งขันอย่างเป็นทางการ รวมถึงได้บรรจุไว้เป็นส่วนหนึ่งของการศึกษา เศรษฐกิจสร้างสรรค์ และเศรษฐกิจดิจิทัล ทั้งนี้ รัฐบาลเล็งเห็นถึงความสําคัญของกีฬาอีสปอร์ต ในฐานะอาชีพและธุรกิจใหม่ของคนรุ่นใหม่ ซึ่งสามารถพัฒนาต่อยอดไปสู่การเป็นนักกีฬาอีสปอร์ตทีมชาติไทย นักกีฬาอาชีพ หรือนักสตรีมเมอร์ สร้างรายได้ให้แก่ตนเองและครอบครัวต่อไป” นางสาวรัชดา กล่าว
รัฐบาลไทย-ข่าวทำเนียบรัฐบาล-พม. ร่วมงานบำเพ็ญกุศลอุทิศ 100 วัน เหตุการณ์ความรุนแรง จ.หนองบัวลำภู  พร้อมช่วยเหลือผู้ได้รับผลกระทบอย่างต่อเนื่อง
วันศุกร์ที่ 13 มกราคม 2566
พม. ร่วมงานบําเพ็ญกุศลอุทิศ 100 วัน เหตุการณ์ความรุนแรง จ.หนองบัวลําภู  พร้อมช่วยเหลือผู้ได้รับผลกระทบอย่างต่อเนื่อง
พม. ร่วมงานบําเพ็ญกุศลอุทิศ 100 วัน เหตุการณ์ความรุนแรง จ.หนองบัวลําภู  พร้อมช่วยเหลือผู้ได้รับผลกระทบอย่างต่อเนื่อง
วันนี้ (12 ม.ค. 66) เวลา 07.30 น. นายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมผู้บริหารกระทรวง พม. ร่วมงานบําเพ็ญกุศลอุทิศ 100 วัน ให้กับดวงวิญญาณผู้วายชนม์จากเหตุการณ์ความรุนแรงในพื้นที่ตําบลอุทัยสวรรรค์ อําเภอนากลาง จังหวัดหนองบัวลําภู เมื่อวันที่ 6 ตุลาคม 2565 พร้อมทั้งร่วมไว้อาลัย โดยมี นายสุวิทย์ จันทร์หวร ผู้ว่าราชการจังหวัดหนองบัวลําภู เป็นประธานในพิธีฝ่ายฆราวาส จากนั้น ได้มอบเงินสงเคราะห์สําหรับเด็กในครอบครัวยากจน จํานวน 52 ราย ใน 28 ครอบครัว ผู้สูงอายุในสภาวะยากลําบาก จํานวน 13 ราย คนพิการ จํานวน 12 ราย และผู้มีรายได้น้อยและไร้ที่พึ่ง จํานวน 12 ราย ณ หอประชุมองค์การบริหารส่วนตําบลอุทัยสวรรค์ จังหวัดหนองบัวลําภู นอกจากนี้ ได้เดินทางไปยังโรงเรียนหนองกุงศรีโพธิ์ศรีสมพร เพื่อเยี่ยมศูนย์พัฒนาเด็กเล็กตําบลอุทัยสวรรค์ (ชั่วคราว) และมอบโล่รางวัลชนะเลิศการแข่งขันกีฬาให้แก่ทีมเยาวชน อีกทั้งได้ประชุมติดตามความก้าวหน้าผลการช่วยเหลือเยียวยาผู้ได้รับผลกระทบจากเหตุการณ์ความรุนแรง ณ ห้องประชุมองค์การบริหารส่วนตําบลอุทัยสวรรค์ จังหวัดหนองบัวลําภู
นายธนสุนทร กล่าวเพิ่มเติมว่า วันนี้ ตนพร้อมด้วยผู้บริหารกระทรวง พม. ได้มาร่วมงานบําเพ็ญกุศลอุทิศ 100 วัน ให้กับดวงวิญญาณผู้วายชนม์จากเหตุการณ์ความรุนแรงที่เกิดขึ้น กระทรวง พม. ขอเป็นกําลังใจให้กับครอบครัวผู้ได้รับผลกระทบทุกท่าน ซึ่งรัฐมนตรีว่าการกระทรวง พม. (นายจุติ ไกรฤกษ์) ได้มอบหมายให้ผู้บริหารและเจ้าหน้าที่กระทรวง พม. ในพื้นที่จังหวัดหนองบัวลําภูและจังหวัดใกล้เคียง เข้าไปช่วยเหลือเยียวยาตั้งแต่วันแรกที่เกิดเหตุจนกระทั่งถึงวันนี้ อีกทั้งจัดตั้งทีมปฏิบัติการสังคมสงเคราะห์ 40 ทีม เพื่อเข้าช่วยเหลือ ฟื้นฟู เยียวยาอย่างใกล้ชิดสําหรับผู้ได้รับผลกระทบและครอบครัว ให้ครอบคลุมทั้งด้านสุขภาพจิต การจัดหาทุนการศึกษา การปรับปรุงซ่อมแซมที่อยู่อาศัย การฝึกอาชีพเสริมรายได้ การให้คําปรึกษาเรื่องหนี้สิน รวมถึงการยกระดับคุณภาพชีวิต และการจัดทําแผนชุมชน ทั้งนี้ กระทรวง พม. จะดําเนินการต่อไปอย่างต่อเนื่อง เพื่อให้ชุมชนสามารถจัดการปัญหาของตนเองได้ และกลับมาดําเนินชีวิตที่เข้มแข็ง เป็นปกติสุข โดยเร็วที่สุด
#ช่วย24ชั่วโมง
#ช่วย24ชม
#พมช่วย24ชม
#ข่าวพม.
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานงานวันสถาปนากองทัพภาคที่ 1 ครบรอบปีที่ 113 น้อมรำลึกในพระมหากรุณาธิคุณ ของพระบาทสมเด็จพระมงกุฎเกล้าเจ้าอยู่หัว
วันศุกร์ที่ 13 มกราคม 2566
13/01/2566
นายกรัฐมนตรีเป็นประธานงานวันสถาปนากองทัพภาคที่ 1 ครบรอบปีที่ 113 น้อมรําลึกในพระมหากรุณาธิคุณ ของพระบาทสมเด็จพระมงกุฎเกล้าเจ้าอยู่หัว
นายกรัฐมนตรีเป็นประธานงานวันสถาปนากองทัพภาคที่ 1 ครบรอบปีที่ 113 น้อมรําลึกในพระมหากรุณาธิคุณ ของพระบาทสมเด็จพระมงกุฎเกล้าเจ้าอยู่หัว
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (13 มกราคม 2566) เวลา 07.30 น. ณ กองบัญชาการกองทัพภาคที่ 1 (บก.ทภ.1) ถนนราชดําเนินนอก เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานงานวันสถาปนากองทัพภาคที่ 1 ครบรอบปีที่ 113 ประจําปี 2566 เพื่อเป็นการน้อมรําลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ที่ทรงพระกรุณาโปรดเกล้าโปรดกระหม่อม จัดตั้งกองทัพภาคที่ 1 เมื่อวันที่ 13 มกราคม 2453 ซึ่งมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก เจริญชัย หินเธาว์ รองผู้บัญชาการทหารบก เป็นผู้แทนผู้บัญชาการทหารบก พลโท ธนา แคล้วปลอดทุกข์ แม่ทัพภาคที่ 1 พร้อมด้วย อดีตแม่ทัพภาคที่ 1 ตลอดจนผู้บังคับบัญชาชั้นสูงของ 3 เหล่าทัพ สํานักงานตํารวจแห่งชาติ ส่วนราชการ รัฐวิสาหกิจ และกลุ่มพลังมวลชนเข้าร่วมงาน
เมื่อนายกรัฐมนตรีเดินทางถึงกองบัญชาการกองทัพภาคที่ 1 นายทหารเวรประจํากองบัญชาการกองทัพภาคที่ 1 รายงานเหตุการณ์ แม่ทัพภาคที่ 1 และรองผู้บัญชาการทหารบก รายงานตน ตามลําดับ จากนั้น นายกรัฐมนตรีขึ้นแท่นรับความเคารพจากแถวทหารต้อนรับและหมู่ธงเกียรติยศ แล้วนายกรัฐมนตรีวางพานพุ่มดอกไม้สด ถวายความเคารพพระบรมราชานุสาวรีย์ รัชกาลที่ 6
ต่อจากนั้น ที่ห้องอเนกประสงค์ กองบัญชาการกองทัพภาคที่ 1 นายกรัฐมนตรีเป็นประธานจุดธูปเทียนบูชาพระรัตนตรัย และเครื่องทองน้อย อนุศาสนาจารย์ กองบัญชาการกองทัพภาคที่ 1 อาราธนาศีล พระสงฆ์ 10 รูปให้ศีล นายกรัฐมนตรีทอดผ้าไตรบังสุกุล จํานวน 10 ไตร พระสงฆ์สดับปกรณ์ อนุโมทนา นายกรัฐมนตรีกรวดน้ํา-รับพร อนุศาสนาจารย์ฯ อาราธนาพระปริตร พระสงฆ์เจริญพระพุทธมนต์ นายกรัฐมนตรีจุดเทียนที่ขันน้ํามนต์และถวายขันน้ํามนต์ พระสงฆ์เจริญพระพุทธมนต์จบ อนุศาสนาจารย์ฯ นํากล่าวถวายสังฆทาน นายกรัฐมนตรีและผู้รับเชิญ ถวายจตุปัจจัยไทยธรรมแด่พระสงฆ์ นายกรัฐมนตรีกรวดน้ํา-รับพร พระสงฆ์ประพรมน้ําพระพุทธมนต์ จบพิธีสงฆ์
จากนั้น นายกรัฐมนตรีลงนามในสมุดเยี่ยม ณ ห้องเกียรติยศ กองบัญชาการกองทัพภาคที่ 1 ก่อนขึ้นแท่นรับความเคารพจากแถวทหารต้อนรับและหมู่ธงเกียรติยศด้านหน้าอาคาร กองบัญชาการกองทัพภาคที่ 1 แล้วนายกรัฐมนตรีเดินทางกลับ
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ลงพื้นที่สมุทรสงคราม และสมุทรสาคร บริเวณปลายน้ำเจ้าพระยา พอใจความคืบหน้าการขยายระบบระบายน้ำเจ้าพระยา ท่าจีน ป้องกันน้ำล้นตลิ่งช่วงฤดูน้ำหลากและกักเก็บน้ำดิบ
วันศุกร์ที่ 13 มกราคม 2566
13/01/2566
รองนายกฯ พลเอก ประวิตรฯ ลงพื้นที่สมุทรสงคราม และสมุทรสาคร บริเวณปลายน้ําเจ้าพระยา พอใจความคืบหน้าการขยายระบบระบายน้ําเจ้าพระยา ท่าจีน ป้องกันน้ําล้นตลิ่งช่วงฤดูน้ําหลากและกักเก็บน้ําดิบ
รองนายกฯ พลเอก ประวิตรฯ ลงพื้นที่สมุทรสงคราม และสมุทรสาคร บริเวณปลายน้ําเจ้าพระยา พอใจความคืบหน้าการขยายระบบระบายน้ําเจ้าพระยา ท่าจีน ป้องกันน้ําล้นตลิ่งช่วงฤดูน้ําหลากและกักเก็บน้ําดิบไว้ใช้
วันนี้ (วันศุกร์ที่ 13 มกราคม 2566) เวลา 09.00 น. พลเอก ประวิตร วงษ์สุวรรณ รองนายกรัฐมนตรี เดินทางลงพื้นที่ จังหวัดสมุทรสงคราม และสมุทรสาคร เพื่อติดตามการก่อสร้างระบบระบายน้ําหลัก ระบบป้องกันน้ําท่วม และการพัฒนาแหล่งน้ําที่สําคัญในพื้นที่ โดยมี เลขาธิการสํานักงานทรัพยากรน้ําแห่งชาติ (สทนช.) ผู้ว่าราชการจังหวัดสมุทรสงคราม และหัวหน้าส่วนราชการต่าง ๆ ให้การต้อนรับ
รองนายกรัฐมนตรีรับทราบการบริหารจัดการน้ําในพื้นที่จังหวัดสมุทรสงคราม ซึ่งเป็นพื้นที่ลุ่มต่ํา น้ําทะเลหนุนสูงในช่วงน้ําหลาก ไม่สามารถระบายน้ําลงสู่ทะเล และไม่มีแหล่งเก็บน้ําจืดขนาดใหญ่ พร้อมติดตามความคืบหน้าโครงการแก้มลิงทุ่งหิน ตําบลยี่สาร อําเภออัมพวา จังหวัดสมุทรสงคราม ซึ่งอยู่ระหว่างก่อสร้างและเร่งดําเนินการให้แล้วเสร็จภายใน ปี 2566 เพื่อเก็บกักน้ําจืดกว่า 9 ล้านลูกบาศก์เมตร รวมทั้งเป็นศูนย์รวมกีฬาทางน้ําและแหล่งศึกษาระบบนิเวศชายฝั่งทะเลเชิงท่องเที่ยว จากนั้นรองนายกรัฐมนตรีได้เดินทางไปตรวจการก่อสร้างระบบระบายน้ําหลักและระบบป้องกันน้ําท่วม ชุมชนเมืองสมุทรสงคราม เพื่อบรรเทาปัญหาน้ําท่วมในเขตเมือง
รองนายกรัฐมนตรีย้ํากับส่วนราชการที่เกี่ยวข้อง ให้เร่งดําเนินโครงการตามแผนงานให้เป็นไปตามเป้าหมาย โดยให้สามารถรองรับการแก้ปัญหาน้ําหลากในฤดูฝน โดยเฉพาะปัญหาน้ําท่วมในพื้นที่การเกษตร และเป็นแก้มลิงแหล่งน้ําดิบขนาดใหญ่ รองรับระบบนิเวศน์ การท่องเที่ยวและกีฬาทางน้ํา เพื่อกระตุ้นเศรษฐกิจฐานรากและยกระดับคุณภาพชีวิตประชาชนในพื้นที่ พร้อมทั้งได้พบปะประชาชน เพื่อรับฟังปัญหาของประชาชนในพื้นที่ โดยกําชับให้ส่วนราชการที่เกี่ยวข้อง เข้าแก้ปัญหาเร่งด่วนของประชาชนในพื้นที่ โดยเฉพาะปัญหาระบบประปาและการเกษตรในพื้นที่
บ่ายวันเดียวกัน พลเอก ประวิตรฯ และคณะ ได้เดินทางต่อไป จังหวัดสมุทรสาคร ติดตามความก้าวหน้าการก่อสร้างกําแพงป้องกันตลิ่งริมแม่น้ําท่าจีน และระบบระบายน้ําในพื้นที่
รัฐบาลไทย-ข่าวทำเนียบรัฐบาล-ผู้นำแรงงานเชียร์ รมว. เฮ้ง รวมพลังให้กำลังใจสานงานกระทรวงแรงงานต่อ
วันศุกร์ที่ 13 มกราคม 2566
13/01/2566
ผู้นําแรงงานเชียร์ รมว. เฮ้ง รวมพลังให้กําลังใจสานงานกระทรวงแรงงานต่อ
รมว.แรงงาน ยืนยันจะใช้เวลาที่เหลืออยู่ตรงนี้ ทําเพื่อพี่น้องผู้ใช้แรงงานอย่างเต็มที่ให้ดีที่สุดกําชับให้หน่วยงานในสังกัดกระทรวงแรงงานทํางานเชิงรุกอย่างเต็มที่ พร้อมมอบหมายให้กรมสวัสดิการและคุ้มครองแรงงาน และหน่วยงานที่เกี่ยวข้อง พิจารณาดําเนินการตามข้อเร
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า วันนี้ (13 มกราคม 2566) นายมานิตย์ พรมการีย์กุล ประธานสภาองค์การลูกจ้างแรงงานยานยนต์แห่งประเทศไทย นําลูกจ้างแรงงานยานยนต์แห่งประเทศไทย สภาองค์การลูกจ้างสภาแรงงานอุตสาหกรรมเอกชน สภาองค์การนายจ้าง พนักงานองค์การขนส่งมวลชนกรุงเทพ (ขสมก.) เข้าพบเพื่ออวยพรปีใหม่พร้อมให้กําลังใจผม โดยขอให้สานต่องานของกระทรวงแรงงานที่ได้สร้างไว้ อาทิ มาตรการ 3 ขอ (ขอเลือก ขอกู้ และขอคืน) ของสํานักงานประกันสังคม สินเชื่อที่อยู่อาศัยเพื่อผู้ประกันตนมาตรา 33 การหาตลาดจ้างนอกประเทศ “ไทยมีงานทํา” การฝึกอาชีพแก่แรงงานอิสระ รวมถึงการให้ความคุ้มครองแรงงานทั้งในระบบและนอกระบบ ซึ่งผมในฐานะผู้ผลักดันและขับเคลื่อนการทํางานของกระทรวงแรงงานเพื่อให้พี่น้องผู้ใช้แรงงานทุกคนมีคุณภาพชีวิตที่ดีขึ้น พร้อมที่จะดูแลช่วยเหลือผู้ใช้แรงงานทุกคนในทุกมิติ ด้วยความมุ่งมั่นและตั้งใจ สําหรับข้อเรียกร้องของพี่น้องผู้ใช้แรงงานทุกกลุ่มจะดําเนินการตามกระบวนต่าง ๆ ให้เร็วที่สุด ซึ่งผมได้มอบหมายให้กรมสวัสดิการและคุ้มครองแรงงานพิจารณาดําเนินการตามข้อเรียกร้องของผู้นําแรงงานโดยเร่งด่วนต่อไป
นายสุชาติ กล่าวต่อว่า ผมต้องขอขอบคุณพี่น้องผู้ใช้แรงงานที่มาสวัสดีปีใหม่ 2566 ในวันนี้ ผมยืนยันว่าจะใช้เวลาที่เหลืออยู่ตรงนี้ ทําเพื่อพี่น้องผู้ใช้แรงงานอย่างเต็มที่ ในฐานะ รมว.แรงงาน ให้ดีที่สุด พร้อมทั้งกําชับให้หน่วยงานในสังกัดกระทรวงแรงงานดําเนินงานตามภารกิจหน้าที่แต่ละหน่วยงานอย่างเต็มที่ เพื่อคุณภาพชีวิตของพี่น้องผู้ใช้แรงงานให้ดีขึ้น พร้อมเน้นย้ําว่าจะไม่ทิ้งพี่น้องผู้ใช้แรงงานไว้หลังข้าง เพราะพี่น้องแรงงานทุกคนถือว่าเป็นพลังในการขับเคลื่อนประเทศที่สําคัญอย่างยิ่ง และยินดีดูแลช่วยเหลือพี่น้องผู้ใช้แรงงานทุกคน หากพี่น้องแรงงานต้องเผชิญปัญหาด้านแรงงาน ผมก็พร้อมที่จะให้ความช่วยเหลือพี่น้องผู้ใช้แรงงานทุกระดับอย่างเต็มที่ อย่างไรก็ตาม กระทรวงแรงงานมุ่งมั่นทํางานเพื่อมุ่งเป้าให้พี่น้องแรงงานทุกกลุ่มทุกคน ได้รับการคุ้มครองและได้รับความเป็นธรรมตามสิทธิทางกฎหมายสอดคล้องกับสิทธิมนุษยชนอย่างเป็นรูปธรรมต่อไป
ด้านนายมานิตย์ พรมการีย์กุล ประธานสภาองค์การลูกจ้างแรงงานยานยนต์แห่งประเทศไทย กล่าวว่า ผมในนามผู้นําแรงงาน ขอขอบคุณท่าน รมว.แรงงาน ในฐานะผู้นําขับเคลื่อนการทํางานเพื่อพี่น้องผู้ใช้แรงงานในห้วงปี 2565 ที่ผ่านมา ซึ่งถือว่าท่านเป็นบุคคลสําคัญของพี่น้องผู้ใช้แรงงานทุกคน และเป็นส่วนสําคัญในการผลักดันนโยบายต่าง ๆ ทําให้พวกเราพี่น้องผู้ใช้แรงงานสัมผัสได้ถึงความจริงใจและจริงจังที่ท่าน รมว.แรงงาน มีความห่วงใยพวกเราทุกคน ผมรู้สึกประทับใจที่ท่าน รมว.แรงงาน อยู่เคียงข้างเสมอ และทุกครั้งที่พวกเราพี่น้องผู้ใช้แรงงานประสบกับปัญหาต่าง ๆ ด้านแรงงาน ท่านก็ยินดีที่จะยื่นมือเข้ามาช่วยพวกเราทุกคน จากวันแรกที่ท่านรมว.แรงงาน ได้เข้ามาดํารงตําแหน่ง จนถึงวันนี้ ท่านรมว.แรงงาน ได้ส่งเสริมการพัฒนาศักยภาพ กฎหมาย และสร้างผลงานใหม่ ๆ มาอย่างต่อเนื่อง ผมมุ่งหวังว่า ท่านรมว. แรงงาน จะได้กลับมาสานงานต่อที่ ได้ทําไว้ พวกเราผู้นําแรงงานจะเชียร์และให้กําลังใจท่านตลอดไป
+++++++++++++++++++
กองเผยแพร่และประชาสัมพันธ์
13 มกราคม 2566
รัฐบาลไทย-ข่าวทำเนียบรัฐบาล-รสอ.รก.รปอ.ณัฏฐิญาฯ เป็นผู้แทนรัฐมนตรีว่าการกระทรวงอุตสาหกรรมเข้าร่วมประชุมคณะกรรมการส่งเสริมการลงทุน
วันศุกร์ที่ 13 มกราคม 2566
13/01/2566
รสอ.รก.รปอ.ณัฏฐิญาฯ เป็นผู้แทนรัฐมนตรีว่าการกระทรวงอุตสาหกรรมเข้าร่วมประชุมคณะกรรมการส่งเสริมการลงทุน
รสอ.รก.รปอ.ณัฏฐิญาฯ เป็นผู้แทนรัฐมนตรีว่าการกระทรวงอุตสาหกรรมเข้าร่วมประชุมคณะกรรมการส่งเสริมการลงทุน
วันนี้ (13 มกราคม 2566) เวลา 14.00 น. นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นผู้แทนรัฐมนตรีว่าการกระทรวงอุตสาหกรรม พร้อมด้วยผู้บริหารสํานักงานเศรษฐกิจอุตสาหกรรม (สศอ.) เข้าร่วมการประชุมคณะกรรมการส่งเสริมการลงทุน ครั้งที่ 1/2566 เพื่อพิจารณาการปรับปรุงนโยบายเพื่อส่งเสริมการลงทุน การขอรับการส่งเสริมการลงทุนติดตามความคืบหน้าและแนวทางการกําหนดมาตรการรองรับ Global Minimum Tax ของ OECD (องค์การเพื่อความร่วมมือทางเศรษฐกิจและการพัฒนา) การรายงานภาวะการลงทุนในปี 2565 และแนวโน้มปี 2566 โดยมี พลเอก ประยุทธ์ จันทร์โอชา นายกรัฐมนตรี เป็นประธานการประชุม ณ ตึกภักดีบดินทร์ ทําเนียบรัฐบาล
โดยในการประชุมนายกรัฐมนตรี กล่าวว่า ได้ติดตามสถานการณ์การลงทุนที่ผ่านมามีความก้าวหน้าโดยลําดับและเป็นไปในทิศทางที่ดี ซึ่งเรื่องการลงทุนต่าง ๆ สถิติสูงขึ้นกว่าหลายปีที่ผ่านมา และขอย้ําให้ทุกหน่วยงานที่เกี่ยวข้องมีการเผยแพร่และสร้างความเข้าใจถึงสิ่งต่าง ๆ ที่ได้ร่วมกันดําเนินการจนเกิดความก้าวหน้าและดีขึ้น รวมทั้งให้สังคมและประชาชนได้รับทราบอย่างต่อเนื่อง นอกจากนี้ ยังเน้นย้ําการให้ความสําคัญกับแผนการบริหารจัดหาพลังงานของประเทศให้เพียงพอและสอดคล้องกับทิศทางการพัฒนาประเทศ โดยเฉพาะการมุ่งเน้นในเรื่องของพลังงานสะอาดและพลังงานหมุนเวียน
รัฐบาลไทย-ข่าวทำเนียบรัฐบาล-รมว.สุชาติ ปลื้ม กรมพัฒน์ผลิตช่างไฟป้อนผู้ประกอบการ ตำแหน่งผู้ช่วยวิศวกร สตาร์ท 15,000 บาท ลดปัญหาขาดแคลนแรงงาน
วันศุกร์ที่ 13 มกราคม 2566
รมว.สุชาติ ปลื้ม กรมพัฒน์ผลิตช่างไฟป้อนผู้ประกอบการ ตําแหน่งผู้ช่วยวิศวกร สตาร์ท 15,000 บาท ลดปัญหาขาดแคลนแรงงาน
กระทรวงแรงงาน โดยกรมพัฒนาฝีมือแรงงาน ส่งมอบผู้ผ่านการฝึกช่างเทคนิคไฟฟ้าภายในอาคาร เข้าทํางานเป็นผู้ช่วยวิศวกร แก่ผู้ประกอบการในกลุ่มสมาคมช่างเหมาไฟฟ้าและเครื่องกลไทย เงินเดือนเริ่มต้น 15,000 บาท ย้ํา ! ฝึกจบมีงานทํา ชัวร์
รัฐบาลไทย-ข่าวทำเนียบรัฐบาล-รสอ.รก.รปอ.ณัฏฐิญาฯ นำทัพขับเคลื่อนการดำเนินงานการประเมินคุณธรรมและความโปร่งใสในการดำเนินงาน ของหน่วยงานภาครัฐ
วันศุกร์ที่ 13 มกราคม 2566
13/01/2566
รสอ.รก.รปอ.ณัฏฐิญาฯ นําทัพขับเคลื่อนการดําเนินงานการประเมินคุณธรรมและความโปร่งใสในการดําเนินงาน ของหน่วยงานภาครัฐ
รสอ.รก.รปอ.ณัฏฐิญาฯ นําทัพขับเคลื่อนการดําเนินงานการประเมินคุณธรรมและความโปร่งใสในการดําเนินงาน ของหน่วยงานภาครัฐ
เมื่อวันที่ 12 มกราคม 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานการประชุมขับเคลื่อนการดําเนินงานการประเมินคุณธรรมและความโปร่งใสในการดําเนินงาน ของหน่วยงานภาครัฐ (ITA) กระทรวงอุตสาหกรรม ประจําปีงบประมาณ พ.ศ. 2566 เพื่อสร้างความเข้าใจในสาระสําคัญของเกณฑ์การประเมินคุณธรรมและความโปร่งใสฯ กรอบระยะเวลาการดําเนินงานเพื่อบรรลุเป้าหมายตามเกณฑ์ฯ และการนําเสนอแนวทางการขับเคลื่อนการดําเนินงานของกระทรวงอุตสาหกรรม โดยมีผู้แทนหน่วยงานในสังกัด อก. เข้าร่วมการประชุม ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ขสมก. ให้สิทธิเด็กใช้บริการรถโดยสารฟรี เนื่องในวันเด็กแห่งชาติ 2566
วันพฤหัสบดีที่ 12 มกราคม 2566
ขสมก. ให้สิทธิเด็กใช้บริการรถโดยสารฟรี เนื่องในวันเด็กแห่งชาติ 2566
จัดเตรียมรถโดยสาร จํานวน 2,804 คัน รวม 16,732 เที่ยว ไว้คอยให้บริการ
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า ขสมก. เปิดโอกาสให้เด็กที่มีอายุต่ํากว่า 15 ปี ได้รับสิทธิยกเว้นค่าโดยสารตลอดทั้งวัน เมื่อใช้บริการรถโดยสารธรรมดา และรถโดยสารปรับอากาศของ ขสมก. ในวันเด็กแห่งชาติ ซึ่งปีนี้ตรงกับวันเสาร์ที่ 14 มกราคม 2566 เพื่อเป็นการเสริมสร้างประสบการณ์ให้แก่เด็ก ๆ ได้ใช้บริการระบบขนส่งสาธารณะในการเดินทาง โดย ขสมก. ได้จัดเตรียมรถโดยสาร จํานวน 2,804 คัน รวม 16,732 เที่ยว ไว้คอยให้บริการ ซึ่งรถโดยสารทุกคัน จะมีป้ายประชาสัมพันธ์ ติดบริเวณกระจกด้านหน้ารถโดยสาร ข้อความ “วันเด็กแห่งชาติ เด็กขึ้นรถเมล์ฟรี ตลอดวัน” สําหรับผู้ปกครองและประชาชนทั่วไป สามารถใช้บริการโดยชําระค่าโดยสารในอัตราปกติ
มาตรการความปลอดภัย
ด้านพนักงานประจํารถ
1. กํากับดูแลพนักงานขับรถโดยสารให้ปฏิบัติหน้าที่ตามกฎจราจรอย่างเคร่งครัด รวมทั้ง ให้พนักงานเก็บค่าโดยสาร ดูแลการขึ้น - ลงของผู้ใช้บริการอย่างใกล้ชิด ให้บริการด้วยความสุภาพเรียบร้อย
2. ตรวจวัดแอลกอฮอล์ ความดันโลหิต และอุณหภูมิร่างกายของพนักงานขับรถ และพนักงานเก็บค่าโดยสารทุกครั้ง ก่อนขึ้นปฏิบัติหน้าที่บนรถโดยสาร พร้อมทั้งกําชับพนักงานขับรถ และพนักงานเก็บค่าโดยสาร สวมหน้ากากอนามัยทุกครั้ง ขณะปฏิบัติหน้าที่บนรถโดยสาร
3. ให้พนักงานขับรถตรวจสอบความพร้อมของรถโดยสาร และอุปกรณ์ส่วนควบ ก่อนนํารถออกให้บริการ ประสานผู้รับเหมาซ่อมรถ ตรวจเช็คสภาพรถโดยสาร และซ่อมบํารุงรักษารถให้อยู่ในสภาพใช้งานได้ดี
4. จัดพนักงานนายตรวจ และเจ้าหน้าที่สายตรวจพิเศษประจําจุด ณ ป้ายหยุดรถโดยสาร ที่มีผู้ใช้บริการหนาแน่น เพื่ออํานวยความสะดวกด้านการจราจร และดูแลการขึ้น - ลงรถของผู้ใช้บริการ
ด้านรถโดยสารประจําทาง
1. เพิ่มความถี่ในการล้างทําความสะอาดระบบปรับอากาศ และการทําความสะอาดผ้าม่าน2. ใช้ผลิตภัณฑ์ฆ่าเชื้อโรคที่มีส่วนผสมของแอลกอฮอล์ 70% ฉีดพ่นทําความสะอาดภายในรถโดยสาร และใช้ผลิตภัณฑ์ดังกล่าว เช็ดทําความสะอาดอุปกรณ์ต่าง ๆ ที่ผู้ใช้บริการต้องสัมผัส เช่น เบาะที่นั่ง ราวจับ กริ่งสัญญาณ เป็นต้น พร้อมทั้งติดตั้งขวดเจลแอลกอฮอล์ สําหรับให้ผู้ใช้บริการล้างมือบริเวณประตูทางขึ้น
3. ติดตั้งป้ายข้อความ “เหลือรถอีก 2 คันสุดท้าย” “เหลือรถอีก 1 คันสุดท้าย” “รถคันสุดท้าย” บริเวณกระจกด้านหน้ารถโดยสารที่วิ่งให้บริการ 3 คันสุดท้ายในแต่ละวัน
ด้านผู้ใช้บริการ
1. ขอความร่วมมือผู้ใช้บริการ สวมหน้ากากอนามัยตลอดเวลา ขณะใช้บริการรถโดยสาร
2. ล้างทําความสะอาดมือด้วยเจลแอลกอฮอล์ ที่ติดตั้งบริเวณประตูทางขึ้น
3. ผู้ใช้บริการจะต้องปฏิบัติตามคําแนะนําของพนักงานเก็บค่าโดยสาร นายตรวจ และเจ้าหน้าที่สายตรวจพิเศษอย่างเคร่งครัด
4. ขอความร่วมมือผู้ใช้บริการ ชําระค่าโดยสารแบบไร้เงินสด ผ่านบัตรโดยสารอิเล็กทรอนิกส์ทุกประเภทของ ขสมก. บัตรเดบิต - เครดิตที่มีสัญลักษณ์คอนแทคเลส บัตรสวัสดิการแห่งรัฐและโมบายแบงก์กิ้ง เพื่อลดการสัมผัสธนบัตรและเหรียญกษาปณ์ ที่อาจเป็นสื่อกลางในการแพร่เชื้อโรคฯ
รัฐบาลไทย-ข่าวทำเนียบรัฐบาล-ธ.ก.ส. ส่งมอบของขวัญในวันเด็กแห่งชาติ ปี 2566 พร้อมชวนร่วมสนุกกิจกรรมวันเด็กออนไลน์กับ ธ.ก.ส.
วันศุกร์ที่ 13 มกราคม 2566
13/01/2566
ธ.ก.ส. ส่งมอบของขวัญในวันเด็กแห่งชาติ ปี 2566 พร้อมชวนร่วมสนุกกิจกรรมวันเด็กออนไลน์กับ ธ.ก.ส.
ธ.ก.ส. มอบกระเป๋าผ้าพับได้ลดโลกร้อน 3,000 ชิ้น ให้กับโรงเรียน 30 แห่งทั่วประเทศ เนื่องในโอกาสวันเด็ก ปี 2566 เพื่อเป็นของขวัญและกําลังใจให้แก่เด็ก เยาวชนและชุมชน รวมถึงสนับสนุนให้เด็กและเยาวชนหันมาใส่ใจอนุรักษ์สิ่งแวดล้อมตามหลัก BCG Mode
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) พร้อมด้วย นายพงษ์พันธ์ จงรักษ์ รองผู้จัดการ ธ.ก.ส. ร่วมมอบกระเป๋าผ้าพับได้ลดโลกร้อน จํานวนกว่า 3,000 ชิ้น ให้กับโรงเรียน 30 แห่งทั่วประเทศ เนื่องในโอกาสวันเด็ก ปี 2566 เพื่อเป็นของขวัญและกําลังใจให้แก่เด็ก เยาวชนและชุมชน รวมถึงสนับสนุนให้เด็กและเยาวชนหันมาใส่ใจอนุรักษ์สิ่งแวดล้อมตามหลัก BCG Model อีกด้วย
โอกาสนี้ ธ.ก.ส. ขอเชิญชวนเด็กและเยาวชนร่วมกิจกรรมวันเด็กออนไลน์ในคอนเซปต์ “เด็กไทยยุคใหม่ใส่ใจสิ่งแวดล้อมกับ ธ.ก.ส.” เพียงเด็ก ๆ ถ่ายภาพกิจกรรมในการดูแลสิ่งแวดล้อมและใส่คําบรรยาย (caption) ที่สื่อถึงการใส่ใจสิ่งแวดล้อม พร้อม mention @ธกส BAAC Thailand และติดแฮชแท็ก #เด็กไทยยุคใหม่ใส่ใจสิ่งแวดล้อมกับธกส ผู้ร่วมสนุก 200 คนแรก รับเลย ! กระเป๋าผ้าพับได้ลดโลกร้อนจัดส่งฟรีถึงหน้าบ้านคุณ ร่วมสนุกได้แล้วตั้งแต่วันนี้จนถึงวันที่ 14 มกราคม 2566 ผ่านทางแอปพลิเคชัน Facebook และ TikTok
รัฐบาลไทย-ข่าวทำเนียบรัฐบาล-รมว.สุชาติ เปิดงานฉลองวันเด็กแห่งชาติที่ชลบุรี ปลูกฝังเด็กไทยหมั่นเรียนรู้ เติบโตอย่างมีคุณภาพ
วันเสาร์ที่ 14 มกราคม 2566
14/01/2566
รมว.สุชาติ เปิดงานฉลองวันเด็กแห่งชาติที่ชลบุรี ปลูกฝังเด็กไทยหมั่นเรียนรู้ เติบโตอย่างมีคุณภาพ
รมว.สุชาติ เปิดงานฉลองวันเด็กแห่งชาติที่ชลบุรี ปลูกฝังเด็กไทยหมั่นเรียนรู้ เติบโตอย่างมีคุณภาพ
วันที่14มกราคม2566นายสุชาติชมกลิ่นรัฐมนตรีว่าการกระทรวงแรงงานเป็นประธานกล่าวให้โอวาทแก่เด็กเนื่องในการจัดงานฉลองวันเด็กแห่งชาติจังหวัดชลบุรีประจําปี2566โดยมีนายธวัชชัยศรีทองผู้ว่าราชการจังหวัดชลบุรีนายวิทยาคุณปลื้มนายกองค์การบริหารส่วนจังหวัดชลบุรีพร้อมด้วยผู้บริหารส่วนราชการจังหวัดชลบุรีผู้บริหารกระทรวงแรงงานและหัวหน้าส่วนราชการกระทรวงแรงงานจังหวัดชลบุรีและเด็กๆที่มาร่วมงานหลายพันคนร่วมให้การต้อนรับณบริเวณสนามหน้าศาลากลางจังหวัดชลบุรี
นายสุชาติกล่าวว่าเป็นที่ทราบกันดีว่าวันเสาร์ที่2ของเดือนมกราคมของทุกปีรัฐบาลได้กําหนดให้เป็นวันเด็กแห่งชาติซึ่งในปีนี้ท่านนายกรัฐมนตรีพล.อ.ประยุทธ์จันทร์โอชาได้มอบคําขวัญวันเด็กแห่งชาติประจําปี2566ไว้ว่า“รู้หน้าที่มีวินัยใฝ่ความดี”เพื่อให้ทุกภาคส่วนของสังคมได้มีส่วนร่วมในการพัฒนาเด็กและเยาวชนเพราะเด็กในวันนี้จะเติบโตเป็นทรัพยากรมนุษย์ที่มีคุณค่ายิ่งต่อการพัฒนาประเทศจึงต้องได้รับการพัฒนาอย่างเต็มศักยภาพเพื่อจะได้เติบโตเป็นพลเมืองที่ดีมีคุณภาพในอนาคตหากได้รับการอบรมสั่งสอนปลูกฝังแต่สิ่งดีๆพวกเขาก็จะเติบโตเป็นสมาชิกที่ดีมีคุณภาพของสังคมสิ่งสําคัญสําหรับทุกคนคือการรู้หน้าที่เด็กๆมีหน้าที่ต้องตั้งใจเรียนเป็นเด็กดีของคุณพ่อคุณแม่เมื่อเรารู้หน้าที่ของตนเองก็จะทําให้เสริมสร้างการมีวินัยรวมทั้งการเป็นเด็กดีของสังคมเด็กเปรียบเสมือนต้นไม้หากได้รับการดูแลเป็นอย่างดีก็จะเจริญงอกงามผลิดอกออกผลให้เป็นประโยชน์แก่ผู้ดูแลในทางตรงกันข้ามหากไม่ดูแลไม่หมั่นรดน้ําพรวนดินต้นไม้ก็จะไม่เจริญงอกงามหรืออาจตายได้ในที่สุดดังนั้นจึงจําเป็นอย่างยิ่งที่ผู้ใหญ่จะต้องปลูกฝังและมอบแต่สิ่งดีๆให้กับเด็กและเยาวชนขณะเดียวกันเด็กและเยาวชนต้องเรียนรู้หน้าที่และข้อควรปฏิบัติของตนเองไปพร้อมกันเพราะแต่ละคนย่อมต้องมีหน้าที่เป็นของตนเองหากทุกคนสามารถทําหน้าที่ของตนเองอย่างสมบูรณ์สังคมของเราก็จะเป็นสังคมที่มีแต่ความสงบสุข
นายสุชาติกล่าวต่อว่าสําหรับการจัดงานฉลองวันเด็กแห่งชาติจังหวัดชลบุรีในปีนี้ได้รับความร่วมมือจากหลายหน่วยงานทั้งภาครัฐภาคเอกชนบริษัทห้างร้านตลอดจนผู้มีอุปการคุณที่มีส่วนร่วมในการสนับสนุนการจัดงานให้บรรลุวัตถุประสงค์ผมในฐานะรัฐมนตรีว่าการกระทรวงแรงงานขอให้เด็กและเยาวชนทุกคนเห็นความสําคัญของการศึกษาประพฤติปฏิบัติให้อยู่ในระเบียบวินัยมีความขยันซื่อสัตย์กตัญญูรู้คุณพ่อแม่ครูอาจารย์มีจิตสาธารณะมีความรักชาติศาสนาพระมหากษัตริย์น้อมนําหลักปรัชญาของเศรษฐกิจพอเพียงมาเป็นแนวทางในการดํารงชีวิตหมั่นเรียนรู้เพื่อให้สามารถปรับตัวได้ทันต่อการเปลี่ยนแปลงของโลกปัจจุบัน
+++++++++++++++++++
กองเผยแพร่และประชาสัมพันธ์
14มกราคม2566
รัฐบาลไทย-ข่าวทำเนียบรัฐบาล-“ทิพานัน” ชูผลสำเร็จ “พล.อ.ประยุทธ์” วางระบบคมนาคมเชื่อมไทย-อาเซียน-จีน  ชวนคนไทยโดยสารและขนส่งสินค้าเส้น “หนองคาย-เวียงจันทน์-ท่านาแล้ง”  ชี้เป็นก้าวสำคัญพัฒนาเศรษฐกิจเติบโต
วันศุกร์ที่ 13 มกราคม 2566
13/01/2566
“ทิพานัน” ชูผลสําเร็จ “พล.อ.ประยุทธ์” วางระบบคมนาคมเชื่อมไทย-อาเซียน-จีน  ชวนคนไทยโดยสารและขนส่งสินค้าเส้น “หนองคาย-เวียงจันทน์-ท่านาแล้ง”  ชี้เป็นก้าวสําคัญพัฒนาเศรษฐกิจเติบโต
“ทิพานัน” ชูผลสําเร็จ “พล.อ.ประยุทธ์” วางระบบคมนาคมเชื่อมไทย-อาเซียน-จีน  ชวนคนไทยโดยสารและขนส่งสินค้าเส้น “หนองคาย-เวียงจันทน์-ท่านาแล้ง”  ชี้เป็นก้าวสําคัญพัฒนาเศรษฐกิจเติบโตแบบก้าวกระโดด เน้นลงมือทํามากกว่าสร้างวาทกรรมการเมือง
วันที่ 13 มกราคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมเร่งขับเคลื่อนการพัฒนาโครงสร้างพื้นฐาน เชื่อมโยงโครงข่ายการพัฒนาเศรษฐกิจและสังคมของประเทศไทยและภูมิภาค โดยได้ผลักดันการเชื่อมต่อการเดินทางจากภูมิภาคอาเซียนไปถึงประเทศจีนผ่านผ่านโครงการต่างๆ ทั้งนี้ พล.อ.ประยุทธ์มีความยินดีที่หนึ่งในโครงการซึ่งจะช่วยเสริมการเดินทางสัญจร การขนส่งสินค้าและการท่องเที่ยวในภูมิภาคเพื่อกระตุ้นเศรษฐกิจของไทยและภูมิภาค คือ รถไฟเส้นทางหนองคาย-เวียงจันทน์-ท่านาแล้ง แล้วเสร็จและเปิดให้บริการแล้ว เพื่อความสะดวกรวดเร็วและประหยัด โดยมีราคาค่าตั๋วโดยสารเพียง คนละ 20 บาทเท่านั้น ถือเป็นอีกหนึ่งข่าวดีของคนไทย
น.ส.ทิพานัน กล่าวว่า สําหรับโครงการก่อสร้างทางรถไฟสายท่านาแล้ง-เวียงจันทน์ เป็นขบวนรถรวมรถไฟโดยสารและรถไฟขนส่งสินค้า มีระยะทาง 7.5 กิโลเมตร ทางรถไฟสายนี้เป็นรถไฟที่เชื่อมต่อจากทางรถไฟช่วงหนองคาย - ท่านาแล้ง ก่อสร้างแล้วเสร็จสมบูรณ์ 100% ตั้งแต่เมื่อวันที่ 30 มิถุนายน 2565 ที่ผ่านมา ขณะนี้เปิดให้บริการทุกวันๆละ 4 รอบวิ่งตามเวลาดังนี้
1. หนองคาย 07:30 น. ถึง ท่านาแล้ง 7:45 น.
2. ท่านาแล้ง 10:00 น. ถึง หนองคาย 10:45 น.
3. หนองคาย 14:45 น. ถึง ท่านาแล้ง 15:00 น.
4. ท่านาแล้ง 17:30 น. ถึงหนองคาย 17:45 น.
โครงการนี้อยู่ในการดําเนินการภายใต้บันทึกความร่วมมือระหว่างรัฐบาลไทย-ลาว-จีน ว่าด้วยการเชื่อมต่อเส้นทางรถไฟระหว่างหนองคาย-เวียงจันทน์ ซึ่งไทยลงนามโดยพล.อ.ประยุทธ์ จันทร์โอชา นายกรัฐมนตรี เพื่อการเชื่อมต่อโครงการความร่วมมือด้านรถไฟระหว่างไทย-จีน และโครงการรถไฟระหว่างจีน-ลาว ซึ่งเป็นการสนับสนุนการเชื่อมโยงด้านระบบรางในภูมิภาค เสริมการเดินทางในภูมิภาคและทําให้การขนส่งสะดวกง่ายดายขึ้น เพื่อการเจริญเติบโตทางศรษฐกิจในเขตนี้โดยมีประเทศไทยเป็นศูนย์กลาง
รองโฆษกประจําสํานักนายกรัฐมนตรี กล่าวว่า โดยยังมีโครงการอื่นๆ ที่จะช่วยเสริมศักยภาพของไทย เชื่อมต่อภูมิภาคอาเซียนและจีน ที่อยู่ระหว่างการดําเนินการก่อสร้าง เช่น สะพานมิตรภาพไทย-ลาว แห่งที่ 5 (บึงกาฬ-บอลิคําไซ) ที่มีความคืบหน้าไปแล้ว เกินกว่า 60% และโครงการพัฒนาถนนเชื่อม ภู่ดู่-เวียงจันทน์ที่มีความคืบหน้า 83% ซึ่งในอนาคตวางไว้เป็นเส้นทางที่จะเชื่อมต่อในโครงการแนวระเบียงเศรษฐกิจเชียงใหม่–เวียงจันทน์ด้วย
"ถือเป็นผลสําเร็จของ พล.อ.ประยุทธ์ ในการเพิ่มขีดความสามารถในการแข่งขัน พัฒนาเศรษฐกิจทั้งในพื้นที่ตลอดเส้นทางที่โครงการต่างๆ มีแนวผ่าน เชื่อมโยงภาพรวมเศรษฐกิจของประเทศและภูมิภาค ที่มีผลงานชัดเจนเป็นรูปธรรม ที่เน้นลงมือทํามากกว่าคําพูดและสร้างวาทกรรมการเมือง เชื่อมสัมพันธ์กับต่างประเทศเพื่อผลลัพธ์ในการเพิ่มโอกาสสร้างรายได้ให้พี่น้องคนไทยทุกคน จึงมั่นใจว่าประเทศไทยภายใต้การบริหารของพล.อ.ประยุทธ์เดินหน้าพัฒนาไปสู่ความเจริญเติบโตแบบก้าวกระโดด” รองโฆษกประจําสํานักนายกรัฐมนตรี ระบุ
รัฐบาลไทย-ข่าวทำเนียบรัฐบาล-กรมเจ้าท่า ลงพื้นที่ตรวจเรือภัตตาคารอย่างต่อเนื่อง จากเหตุส่งเสียงดังรบกวนประชาชนริมแม่น้ำเจ้าพระยา
วันศุกร์ที่ 13 มกราคม 2566
กรมเจ้าท่า ลงพื้นที่ตรวจเรือภัตตาคารอย่างต่อเนื่อง จากเหตุส่งเสียงดังรบกวนประชาชนริมแม่น้ําเจ้าพระยา
...
กรมเจ้าท่า ลงพื้นที่ตรวจเรือภัตตาคารอย่างต่อเนื่อง จากเหตุส่งเสียงดังรบกวนประชาชนริมแม่น้ําเจ้าพระยา
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม มอบหมาย นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย สั่งการให้กลุ่มตรวจการเดินเรือ สํานักความปลอดภัยและสิ่งแวดล้อมทางน้ํา จัดชุดเรือตรวจการณ์พร้อมเจ้าหน้าที่ ลงพื้นที่ตรวจตราเรือภัตตาคารทุกลําในแม่น้ําเจ้าพระยาอย่างต่อเนื่อง จากกรณีที่มีประชาชนที่อาศัยบริเวณริมฝั่งแม่น้ําเจ้าพระยาร้องเรียนเรื่องการใช้เครื่องเสียงในเรือภัตตาคาร กรมเจ้าท่า ได้จัดชุดเรือตรวจการณ์พร้อมเจ้าหน้าที่จํานวน 11 นาย ขึ้นตรวจความปลอดภัยของเรือ อุปกรณ์ความปลอดภัยบนเรือ พร้อมตรวจสอบเรื่องการใช้เครื่องเสียงบนเรือ พร้อมตรวจตราความปลอดภัยและการจราจรทางน้ํา พร้อมกันนี้ได้เน้นย้ํา ประชาสัมพันธ์ขอความร่วมมือผู้ประกอบการให้ใช้ความดังที่พอเหมาะและไม่ใช้เสียงในช่วงยามวิกาล
ทั้งนี้ กรมเจ้าท่ามีหน้าที่ตรวจสอบ ควบคุมความปลอดภัยและการจราจรทางน้ํา โดยการลงพื้นที่ตรวจตราความปลอดภัยในแม่น้ําเจ้าพระยาได้มีการดําเนินการดังนี้
1. ตรวจเรือภัตตาคารที่ให้บริการในแม่น้ําเจ้าพระยา พบใบอนุญาตใช้เรือทุกลํายังไม่หมดอายุ ผู้ควบคุมเรือถือใบประกาศนียบัตรผู้ควบคุมเรือ ประเภทนายเรือของเรือกลลําน้ํา (ชํานาญงาน) ประกาศนียบัตรยังไม่หมดอายุ อุปกรณ์ประจําเรืออยู่ในสภาพสมบูรณ์พร้อมใช้งานทุกลํา ได้แก่ เรือรอยัลปริ๊นเซส ครูซ เรือเจ้าพระยาปริ๊นเซส 1 เรือเจ้าพระยาปริ๊นเซส 4 เรือเจ้าพระยาปริ๊นเซส 6 เรือเจ้าพระยาปริ๊นเซส 7 เรือวีว่า อลังกา ครูซ เรือเมอริเดียน ครูซ เรือไวท์ ออคิด ริเวอร์ ครูซ เรือเวล่า ครูซ เรือสมาย ริเวอร์ไซด์ และเรือเจ้าพระยาครุยส์
2. ประชาสัมพันธ์ผ่านวิทยุสื่อสาร ให้นายเรือของเรือภัตตาคารที่ให้บริการบริเวณแม่น้ําเจ้าพระยา ในช่วงเวลาตั้งแต่ 19.30 น.เป็นต้นไป ให้ใช้เครื่องเสียง อยู่ในระดับที่ไม่รบกวนประชาชนที่อาศัยบริเวณริมแม่น้ําเจ้าพระยา
3. จัดชุดตรวจบริเวณท่าเรือไอคอนสยาม และท่าเรือเอเชียทีค ที่มีนักท่องเที่ยวเป็นจํานวนมาก เน้นย้ําให้เจ้าหน้าที่ประจําท่าเรือปฏิบัติตามมาตรการความปลอดภัย ทั้งก่อนลงเรือและขณะอยู่บนเรือ โดยเฉพาะกิจกรรมที่ก่อให้เกิดเสียงดังรบกวนต่อชุมชน
4. กรมเจ้าท่า จะดําเนินการเชิญผู้ที่เกี่ยวข้อง ผู้ประกอบการเรือดินเนอร์และเรือเช่านําเที่ยวเหมาลํา สํานักงานเขตกรุงเทพมหานคร มาประชุมร่วมกัน เพื่อทําความเข้าใจในการปฏิบัติตามกฎหมายท้องถิ่นเพื่อให้การประกอบธุรกิจ สามารถดําเนินไปได้โดยไม่สร้างความเดือดร้อนต่อประชาชน และไม่ผิดกฎหมาย พร้อมขอความร่วมมือให้ปฏิบัติตามมาตรการความปลอดภัย ตรวจความพร้อมของอุปกรณ์รักษาความปลอดภัยบนเรือให้มีครบถ้วน
หากประชาชนท่านใดพบเห็นเหตุการณ์ความไม่ปลอดภัยทางน้ํา และได้รับความเดือดร้อน โทรสายด่วนอธิบดี กรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐบาลห่วงใยเด็กและเยาวชน จากภัยมิจฉาชีพในโซเชียลมีเดีย หลอกทำงาน ชวนลงทุน เตือนระมัดระวังการพูดคุยคนแปลกหน้า อย่าหลงเชื่อโอนเงินโดยง่าย แนะผู้ปกครองดูแลใกล้ชิด
วันเสาร์ที่ 14 มกราคม 2566
14/01/2566
รัฐบาลห่วงใยเด็กและเยาวชน จากภัยมิจฉาชีพในโซเชียลมีเดีย หลอกทํางาน ชวนลงทุน เตือนระมัดระวังการพูดคุยคนแปลกหน้า อย่าหลงเชื่อโอนเงินโดยง่าย แนะผู้ปกครองดูแลใกล้ชิด
รัฐบาลห่วงใยเด็กและเยาวชน จากภัยมิจฉาชีพในโซเชียลมีเดีย หลอกทํางาน ชวนลงทุน เตือนระมัดระวังการพูดคุยคนแปลกหน้า อย่าหลงเชื่อโอนเงินโดยง่าย แนะผู้ปกครองดูแลใกล้ชิด โรงเรียนให้ความรู้สร้างภูมิคุ้มกัน หน่วยงานเกี่ยวข้องบังคับใช้กฎหมายเด็ดขาด
วันที่ 14 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่ปัจจุบันประชาชนโดยเฉพาะเยาวชนได้ใช้เวลาอยู่กับเครื่องมือสื่อสารและโลกออนไลน์มากขึ้นและมีความสนใจหารายได้รูปแบบต่าง ๆ ผ่านโซเชียลมีเดีย จึงเพิ่มโอกาสเผชิญกับอาชญากรรมทางไซเบอร์ ถูกหลอกลวงจากมิจฉาชีพที่แฝงตัวอยู่ในโลกออนไลน์มากขึ้นตามไปด้วย ซึ่งรัฐบาลมีความห่วงใยและขอย้ําเตือนให้ประชาชนระมัดระวังภัยที่มาในรูปแบบต่าง ๆ อาจนําไปสู่ความสูญเสียทั้งทรัพย์สินและชีวิต เช่นกรณีเหตุเศร้าที่เกิดกับนักเรียนชั้น ม.3 ในพื้นที่ อ.ปากเกร็ด จ.นนทบุรี เมื่อไม่นานมานี้
ทั้งนี้ รัฐบาลโดยหน่วยงานที่เกี่ยวข้อง อาทิ กระทรวงดิจิทัลเพื่อเศรษฐกิจและสังคม กรมประชาสัมพันธ์ ได้เร่งประชาสัมพันธ์ผ่านช่องทางต่าง ๆ ให้ความรู้ประชาชนให้รู้เท่าทันเล่ห์เหลี่ยมของมิจฉาชีพในโซเชียลมีเดียโดยต่อเนื่อง แต่ด้วยการใช้โซเชียลมีเดียที่กว้างขวางของประชาชนหลายกลุ่มและช่วงวัย อาจทําให้ยังมีประชาชนบางส่วนที่ยังไม่รู้ ไม่เท่าทัน และตกเป็นเหยื่อของมิจฉาชีพ
น.ส.ไตรศุลี กล่าวว่า รัฐบาลจึงขอให้พ่อแม่ ผู้ปกครองดูแลสอดส่องการใช้โซเชียลมีเดียของบุตรหลาน เตือนให้ระมัดระวังมิจฉาชีพ การหลอกลวง กลโกงที่มาในรูปแบบต่าง ๆ โรงเรียน สถานศึกษามีการสอดแทรกความรู้ผ่านสื่อการสอน หรือช่องทางประชาสัมพันธ์ของสถานศึกษาให้เยาวชนรู้ถึงภัยที่มากับโลกออนไลน์และสามารถป้องกันตนเองได้ ตลอดจนหน่วยงานที่เกี่ยวข้องบังคับใช้กฎหมายต่อผู้กระทําผิดอย่างเด็ดขาด
โดยพฤติการณ์ของมิจฉาชีพในโซเชียลมีเดียถือเป็นความผิดทางอาญาที่มีโทษสูงหลายฐาน อาทิ ฉ้อโกงประชาชน ตามประมวลกฎหมายอาญา มาตรา 343 มีโทษจําคุก 5 ปี ปรับ 1 แสนบาท ความผิดตามพระราชบัญญัติ (พ.ร.บ.) ว่าด้วยการกระทําความผิดเกี่ยวกับคอมพิวเตอร์ (ฉบับที่ 2) พ.ศ. 2560 ฐานโดยทุจริต หรือโดยหลอกลวง นําเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือน หรือปลอมไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายแก่ประชาชน โทษจําคุก 5 ปี ปรับ 1 แสนบาท
“ปัจจุบันมิจฉาชีพได้แฝงมาในโลกออนไลน์จํานวนมากและหลายรูปแบบ โดยเฉพาะการชักชวนลงทุน หรือชักชวนให้ทํางาน เช่น ให้ดูยูทูป โซเชียลมีเดียแพลตฟอร์มต่าง ๆ เพื่อปั่นยอดวิว ก่อนโน้มน้าวชักชวนลงทุนและนําไปสู่การหลอกลวงทําให้เสียทรัพย์ จึงขอให้ประชาชนและเยาวชนระมัดระวัง ตรวจสอบบุคคลที่มาชักชวนทํางานหรือลงทุนอย่างรอบคอบ อย่าโอนเงินให้ใครโดยง่ายโดยเฉพาะคนแปลกหน้า” น.ส.ไตรศุลี กล่าว